OpenLLM-France/wikimedia huggingface dataset:
# Codex Freerianus

El Codex Freerianus (Gregory-Aland no. I/016), α 1041 (von Soden), és un manuscrit uncial del segle v del Nou Testament. Està escrit en grec, sobre pergamí, amb lletres uncials, i es conserva a la Freer Gallery of Art (Smithsonian Institution, 06.275) a Washington DC.
El còdex conté 84 fulls de pergamí (25 x 20 cm) i conté les Epístoles Paulines. El text està escrit en una sola columna per pàgina, i 30 línies per columna.

## Referències

* 1 2 Kurt Aland und Barbara Aland, Der Text des Neuen Testaments. Einführung in die wissenschaftlichen Ausgaben sowie in Theorie und Praxis der modernen Textkritik, Deutsche Bibelgesellschaft, Stuttgart 1981, p. 122. ISBN 3-438-06011-6.

## Vegeu també

* Codex Coislinianus

## Bibliografia

* H. A. Sanders, The New Testament Manuscripts in the Freer Collection, The Macmillan Company, New York – London 1918.
* Thomas A. Wayment, Two new Textual Variants from the Freer Pauline Codex (I), JBL 123/4 (2004), pp. 737–740.
* Larry W. Hurtado, The Freer Biblical Manuscripts. Fresh Studies of an American Treasure Trove, Brill 2007.

## Enllaços externs

* Codex Freerianus I (016) — al Encyclopedia of Textual Criticism, edited by Rich Elliott of Simon Greenleaf University.
# Ramon Ortiga Griso

Ramon Ortiga Griso (Flix, 14 de febrer de 1921 - Barcelona, 27 de juny de 1971) fou un popular escriptor de guions de còmics, especialitzat en la II Guerra Mundial en sèries de còmics com Hazañas Bélicas i Relatos de Guerra. Amb els noms Ramon Ortiga, R. Ortiga també signà guions adreçats a les noies en sèries com As de corazones, Sissí, Capricho, Gina o Celia.

## Referències

* ↑ Barrero, Manuel. «Ramón Ortega Criso». Tebeosfera, 2014). [Consulta: 13 febrer 2021].
# Columbus (Nou Mèxic)

Columbus és una població dels Estats Units a l'estat de Nou Mèxic. Segons el cens del 2000 tenia 1.765 habitants.

## Demografia

Segons el cens del 2000, Columbus tenia 1.765 habitants, 536 habitatges, i 411 famílies. La densitat de població era de 245,1 habitants per km².
Dels 536 habitatges en un 50,2% hi vivien nens de menys de 18 anys, en un 61,8% hi vivien parelles casades, en un 10,6% dones solteres, i en un 23,3% no eren unitats familiars. En el 20,5% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,29 i el nombre mitjà de persones que vivien en cada família era de 3,89.
Per edats la població es repartia de la següent manera: un 39,2% tenia menys de 18 anys, un 7,7% entre 18 i 24, un 22% entre 25 i 44, un 18,6% de 45 a 60 i un 12,5% 65 anys o més.
L'edat mediana era de 28 anys. Per cada 100 dones de 18 o més anys hi havia 99,6 homes.
La renda mediana per habitatge era de 13.773 $ i la renda mediana per família de 14.318 $. Els homes tenien una renda mediana de 16.912 $ mentre que les dones 12.344 $. La renda per capita de la població era de 6.721 $. Aproximadament el 56,7% de les famílies i el 57,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Columbus». American Fact Finder. Oficina del Cens dels Estats Units, 12-01-2010.
# Raül el Bretó

Raül el Bretó (c.1260-1309) era membre de l'escola modista, especialitzat en filosofia del llenguatge i comentaris d'Aristòtil i Priscià de Cesarea. El tema principal dels seus escrits és el concepte de significat, que es mostra de diferents maneres segons com s'usa el llenguatge. S'inscriu així en la tradició que lliga llenguatge i pensament.
# Recopa d'Europa de futbol 1962-63

La Recopa d'Europa de futbol 1962-63 fou la tercera edició de la Recopa d'Europa de futbol. La final fou guanyada pel Tottenham Hotspur enfront l'Atlètic de Madrid.

## Ronda preliminar

| Equip 1 | Global | Equip 2 | Anada | Tornada |
| OFK Beograd | 5-3 | SC Chemie Halle-Leuna | 2-0 | 3-3 |
| Újpesti Dósza | 5-0 | Zagłębie Sosnowiec | 5-0 | 0-0 |
| Bangor City F.C. | 3-3¹ | SSC Napoli | 2-0 | 1-3 |
| Lausanne Sports | 5-4 | Sparta Rotterdam | 3-0 | 2-4 |
| Rangers F.C. | 4-2 | Sevilla FC | 4-0 | 0-2 |
| AS Saint-Étienne | 4-1 | Vitória FC | 1-1 | 3-0 |
| Alliance Dudelange | 2-9 | Boldklubben 1909 | 1-1 | 1-8 |
| Steaua Bucureşti | 4-7 | Botev Plovdiv | 3-2 | 1-5 |
| Hibernians FC | (abd) | Olympiacos | - | - |
¹L'SSC Napoli es classificà en el partit de desempat en vèncer per 2-1.

## Primera ronda

| Equip 1 | Global | Equip 2 | Anada | Tornada |
| OFK Beograd | 7-4 | Portadown F.C. | 5-1 | 2-3 |
| Újpesti Dósza | 2-2¹ | SSC Napoli | 1-1 | 1-1 |
| Lausanne Sports | 1-2 | Slovan Bratislava | 1-1 | 0-1 |
| Tottenham Hotspur | 8-4 | Rangers F.C. | 5-2 | 3-2 |
| AS Saint-Étienne | 0-3 | 1. FC Nuremberg | 0-0 | 0-3 |
| Grazer AK | 4-6 | Boldklubben 1909 | 1-1 | 3-5 |
| Shamrock Rovers | 0-5 | Botev Plovdiv | 0-4 | 0-1 |
| Atlético de Madrid | 5-0 | Hibernians FC | 4-0 | 1-0 |
¹L'SSC Napoli es classificà en el partit de desempat en vèncer per 3-1.

## Quarts de final

| Equip 1 | Global | Equip 2 | Anada | Tornada |
| OFK Beograd | 3-3¹ | SSC Napoli | 2-0 | 1-3 |
| Slovan Bratislava | 2-6 | Tottenham Hotspur | 2-0 | 0-6 |
| 1. FC Nuremberg | 7-0 | Boldklubben 1909 | 1-0 | 6-0 |
| Botev Plovdiv | 1-5 | Atlético de Madrid | 1-1 | 0-4 |
¹L'OFK Beograd es classificà en el partit de desempat en vèncer per 3-1.

## Semifinals

| Equip 1 | Global | Equip 2 | Anada | Tornada |
| OFK Beograd | 2-5 | Tottenham Hotspur | 1-2 | 1-3 |
| 1. FC Nuremberg | 2-3 | Atlético de Madrid | 2-1 | 0-2 |

## Final

| Equip 1 | Global | Equip 2 | Anada | Tornada |
| Tottenham Hotspur | 5-1 | Atlético de Madrid | - | - |
* Guanyador de la Recopa d'Europa 1962-63
* Tottenham Hotspur Primer títol

## Enllaços externs

* Detalls a la web de la UEFA
* RSSSF
# Recopa d'Europa de futbol 1961-62

La Recopa d'Europa de futbol 1961-62 fou la segona edició de la Recopa d'Europa de futbol. La final fou guanyada per l'Atlètic de Madrid enfront l'ACF Fiorentina.

## Ronda preliminar

| Equip 1 | Global | Equip 2 | Anada | Tornada |
| Swansea Town | 3-7 | Motor Jena | 2-2 | 1-5 |
| FC La Chaux-de-Fonds | 6-7 | Leixões SC | 6-2 | 0-5 |
| Glenavon FC | 2-7 | Leicester City | 1-4 | 1-3 |
| CS Sedan Ardennes | 3-7 | Atlético de Madrid | 2-3 | 1-4 |
| SK Rapid Wien | 5-2 | Spartak Varna | 0-0 | 5-2 |
| Floriana Football Club | 4-15 | Újpest Dózsa SC | 2-5 | 2-10 |
| Dunfermline Athletic FC | 8-1 | St. Patrick's Athletic | 4-1 | 4-0 |

## Primera ronda

| Equip 1 | Global | Equip 2 | Anada | Tornada |
| Motor Jena | 9-2 | Alliance Dudelange | 7-0 | 2-2 |
| Leixões SC | 2-1 | Progresul Bucureşti | 1-1 | 1-0 |
| Werder Bremen | 5-3 | AGF | 2-0 | 3-2 |
| Leicester City | 1-3 | Atlético de Madrid | 1-1 | 0-2 |
| Olympiacos | 2-4 | Dynamo Žilina | 2-3 | 0-1 |
| ACF Fiorentina | 9-3 | SK Rapid Wien | 3-1 | 6-2 |
| Ajax | 3-4 | Újpest Dózsa SC | 2-1 | 1-3 |
| Dunfermline Athletic FC | 5-2 | FK Vardar | 5-0 | 0-2 |

## Quarts de final

| Equip 1 | Global | Equip 2 | Anada | Tornada |
| Motor Jena | 4-2 | Leixões SC | 1-1 | 3-1 |
| Werder Bremen | 2-4 | Atlético de Madrid | 1-1 | 1-3 |
| Dynamo Žilina | 3-4 | ACF Fiorentina | 3-2 | 0-2 |
| Újpest Dózsa SC | 5-3 | Dunfermline Athletic F.C. | 4-3 | 1-0 |

## Semifinals

| Equip 1 | Global | Equip 2 | Anada | Tornada |
| Motor Jena | 0-5 | Atlético de Madrid | 0-1 | 0-4 |
| ACF Fiorentina | 3-0 | Újpest Dózsa SC | 2-0 | 1-0 |

## Final

| Equip 1 | Global | Equip 2 | Anada | Tornada |
| Atlético de Madrid | 1-1 | ACF Fiorentina | - | - |

### Repetició

| Equip 1 | Global | Equip 2 | Anada | Tornada |
| Atlético de Madrid | 3-0 | ACF Fiorentina | - | - |
* Guanyador de la Recopa d'Europa 1961-62
* Atlético de Madrid Primer títol

## Enllaços externs

* Detalls a la web de la UEFA
* RSSSF
# Cincinnati

Cincinnati és una ciutat situada als Estats Units d'Amèrica a Ohio. La seva població l'any 2006 era 333.336 habitants, la tercera més gran de l'estat, al darrere de Columbus i Cleveland respectivament; amb una àrea metropolitana de 2.155.1337 h. (la segona més gran d'aquest) denominada "Gran Cincinnati". Té un creixement anual d'un 1 per cent. Ocupa un total de 206,1 km², dels quals 201,9 km² són terra ferma.
La ciutat és seu d'esports de les principals lligues com ara el beisbol, futbol americà o tennis, i referència per tenir una de les més grans col·leccions d'arquitectura italiana al país. Considerada la primera boomtown a experimentar una ràpida expansió al segle xix, encara que després va ésser superada per altres d'interiors.
El seu clima és de transició entre el subtropical humit i el continental humit, cosa que es reflecteix en el seu paisatge i fauna. El fet d'estar al Bluegrass de l'altiplà baix interior d'Ohio fa que tingui menys neu i una època de cultius més llarga que la resta de l'estat, amb estius calorosos i humits. Té una temperatura mitjana de 12 °C.
Cincinnati va ésser fundada el 1788 per John Cleves Symes amb el nom de Losantiville. Després se li va canviar el nom per l'actual, que rememora el patrici romà Cincinnatus. El 1835 ja era oficialment ciutat, i ha rebut diversos malnoms, com ara Porcopolis, per ser un centre destacat de la ramaderia porcina, o Queen of the West (Reina de l'Oest), per ser destí important dels esclaus fugitius.

## Persones il·lustres

* Hal Sparks, actor, humorista i músic.
* Black Veil Brides, ciutat de fundació de la banda.
* Mary Bartholomew Ehrmann, compositora.
* Steven Spielberg (1946 -), director, guionista i productor de cinema.
* Olive Hazlett (1890-1974), matemàtica.
* William Taft (1857 – 1930) va ser el vint-i-setè president dels Estats Units (1909-13)
# Compositio Mathematica

Compositio Mathematica (abreviadament Compos. Math.; Codi ISSN 0010-437X) és una revista científica neerlandesa de Matemàtiques fundada l'any 1935 per L. E. J. Brouwer poc temps després d'haver estat despatxat del comitè editorial de Mathematische Annalen. Durant la Segona Guerra Mundial es va deixar de publicar.
La revista està editada per Cambridge University Press i la Societat Matemàtica de Londres per compte de la Fundació Compositio Mathematica que és la titular dels drets.

## Referències

* ↑ van Dalen, 1990, p. 17 i ss.

## Bibliografia

* van Dalen, D. «The war of the frogs and the mice, or the crisis of the Mathematische Annalen». Math. Intelligencer, 12, 4, 1990, pàg. 17–31. DOI: 10.1007/BF03024028.

## Enllaços externs

* Foundation Compositio Mathematica pàgina web de la Fundació propietària de la revista
* Compositio Mathematica pàgina web de la revista
# Reacció de combinació

Una reacció de combinació o reacció de síntesi és aquella reacció química on els dos reactius es combinen en un producte.
Es poden representar per X + Y → XY
Normalment les reaccions de combinació són exotèrmiques. Per exemple el metall bari i el gas fluor es combinaran en una reacció olt exotèrmica que forma la sal fluorur de bari:
Ba + F₂ → BaF₂
Un altre exemple és l'òxid de magnesi combinant amb diòxid de carboni per produir carbonat de magnesi.
MgO+ CO₂→MgCO₃
i un altre exemple és el ferro combinant amb el sofre per a produir sulfur de ferro (II).
Fe+ S→FeS
Sovint hi ha reaccions que entren en més d'una categoria. Per exemple, la combustió de metall magnesi també és una reacció de combinació donat que allibera òxid de magnesi i energia.
2Mg+O₂→2MgO + calor
Aquesta reacció normalment és exotèrmica, ja que allibera calor.
Una reacció de combinació pot ser d'aquests tres tipus:
| Tipus | Exemple | |
| a) Entre dos elements | C + O₂ → CO₂ | El carboni cremat completament en oxigen proporciona diòxid de carboni |
| b) Entre dos compostos | 2CaO + 2H₂O → 2Ca(OH)₂ | L'òxid de calci combinat amb aigua dona hidròxid de calci |
| c) Entre un element i un compost | 2CO + O2 → 2CO2 | Quan l'oxigen es combina amb monòxid de carboni es forma diòxid de carboni. |
Quan ocorre una reacció de combinació entre un metall i un no-metall el producte format és un sòlid iònic. Un exemple pot ser el liti reaccionant amb sofre que produeixen sulfur de liti.
# Comtat de Tubalgo

El comtat de Tubalgo fou una jurisdicció feudal del Sacre Imperi Romanogermànic al sud del riu Waal i a l'est de Rijkswald, a la zona on després es va desenvolupar la ciutat de Clèveris, formant la terra al nord del comtat de Hattuaria, junt amb el qual segurament fou administrat, per integrar després el comtat de Clèveris.
Un comte de nom Erenfred, fill d'Eberard comte de Bonn és assenyalat com a comte de Zulpich i Bonn (vers 940-970) i com a comte de Hattuaria, de Tubalgo i de Ruhr-Keldachgau). Com a comte de Zulpich s'esmenta en carta de 24 de gener del 942; com a comte de Bonn en carta del 945 i donació del 15 de gener del [947]; com a comte de Hattuaria en donació del 4 de maig del 947; com a comte de Tubalgo en una confirmació de privilegis d'Otó I del 4 d'agost del 947; i com a comte de Rihr-Keldachgau en carta del 950.
Com entitat separada no torna a ser esmentada i devia quedar lligada al comtat de Hattuaria i vers el 1030 formà part dels dominis cedits a Roger Flamens que van formar el comtat de Clèveris.

## Referències

* Comtat de Tubalgo
# Ravshan Irmatov

Ravshan Irmatov (en uzbek: Ravshan Ermatov, Taixkent, 9 d'agost del 1977) és un àrbitre de futbol uzbek. Irmatov és àrbitre internacional FIFA des de 2003.
Ha dirigit partits en grans esdeveniments com el Campionat del Món de Futbol sub-20. El febrer del 2010 va ser assignat per arbitrar al Mundial 2010. Va ser l'àrbitre principal en l'enfrontament entre Sud-àfrica i Mèxic de classificació del Grup A.
El març de 2013, la FIFA el va incloure en la llista de 52 àrbitres candidats per la Copa del Món de Futbol de 2014 al Brasil. El gener de 2014, la FIFA el va incloure a la llista definitiva d'àrbitres pel mundial.

## Referències

* ↑ «Open list of prospective referees & assistant referees for the 2014 FIFA World Cup», 07-03-2013. Arxivat de l'original el 2016-03-04. [Consulta: 18 juny 2014].
* ↑ «Referees & Assistant referees for the 2014 FIFA World Cup™». FIFA.com, 14-01-2014. Arxivat de l'original el 16 de gener 2014. [Consulta: 22 juny 2014].

## Enllaços externs

* Perfil FIFA Arxivat 2010-07-06 a Wayback Machine.
# Colador

Un colador de cuina és un atuell normalment metal·lic que serveix per a colar. Sol ser semiesfèric i el fons presenta una reixa fina (de diferents materials: tela, tela metàl·lica, planxa perforada, etc.) que fa la funció de retenir el sòlid tot permetent el pas del líquid. N'hi ha de diverses mides; es pot emprar per a separar el brou de les parts sòlides d'una sopa, per exemple, o per a separar les herbes d'una infusió. Un tipus particular de colador és l'anomenat colador xinès, que té forma cònica i forats molt petits i s'usa, de vegades amb l'ajut d'una mà de morter, per a suavitzar la textura de les salses. Una escorredora és semblant a un colador gros i amb forats també de mida més grossa.

## Referències

* ↑ «colador». Diccionari de la llengua catalana de l'IEC. Institut d'Estudis Catalans.
# Referèndum constitucional del Tadjikistan de 2003

El 22 de juny de 2003 es va celebrar un referèndum constitucional al Tadjikistan. Els canvis incloïen l'eliminació de l'article 65, que limitava el mandat del president a un sol període. Van ser aprovats pel 94% dels votants, amb una participació del 96%.

## Referències

* ↑ «IFES Election Guide | Elections: Tajikistan Referendum June 22 2003». [Consulta: 4 novembre 2022].
* ↑ «IRIN Asia | TAJIKISTAN: Focus on constitutional referendum | Tajikistan | Governance», 18-10-2014. Arxivat de l'original el 2014-10-18. [Consulta: 4 novembre 2022].
# Colibrí ardent

El colibrí ardent (Selasphorus ardens) és una espècie d'ocell de la família dels troquílids (Trochilidae). És endèmic de Panamà, on viu a altituds d'entre 1.000 i 2.520 msnm. El seu hàbitat natural són els matollars situats en clarianes i els marges dels boscos. Està amenaçat per la fragmentació del seu hàbitat com a resultat de la desforestació relacionada amb l'agricultura de subsistència, l'expansió dels cafetars i el pasturatge dels ramats, així com per l'abús dels pesticides i els incendis forestals. El seu nom específic, ardens, significa 'ardent' en llatí.

## Referències

* ↑ BirdLife International. «Selasphorus ardens» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. DOI: 10.2305/IUCN.UK.2020-3.RLTS.T22688308A180785009.en. [Consulta: 7 abril 2021].
* ↑ Jobling, 2010, «ardens».

## Bibliografia

* Jobling, J. A. Helm Dictionary of Scientific Bird Names (en anglès). Christopher Helm, 2010. ISBN 9781408133262.
# Colibrí amazília versicolor

El colibrí amazília versicolor (Amazilia versicolor) és una espècie d'ocell de la família dels troquílids (Trochilidae) que habita la selva humida, vegetació secundària i sabanes de les terres baixes per l'est dels Andes, des de l'est de Colòmbia i sud de Veneçuela, cap al sud, a través de l'Amazònia sud-est del Brasil fins al nord i l'est de Bolívia, el Paraguai i nord-est de l'Argentina.
# Regió codificant

La regió codificant d'un gen és la part d'ADN o d'ARN que es transcriu a un altre ARN, que actua com a missatger o com una part d'ARN no codificat (per exemple un ARN de transferència o un ARN ribosòmic). D'aquesta manera la transcripció podrà ser traduïda a proteïnes. Això no inclou les regions dels gens que serveixen com regió de reconeixement, iniciador de seqüència, o terminador de seqüència, només inclou la regió que serà directament unida als aminoàcids.
La seua codificació a la base de dades GenBank per a cerques és «CDS».
# Regió d'Adrar

La wilaya d'Adrar (àrab: ولاية آدرار, wilāyat Adrār) és una divisió administrativa (wilaya) de Mauritània, la segona més gran del país, anomenada així per l'altiplà d'Adrar o Adrar Tmar. La capital és Atar, que concentra almenys la meitat de la població. Altres viles són Choum, Chinguetti i Ouadane.
Administrativament està subdividida en 4 departaments:
* Aoujeft
* Atar
* Chinguiti
* Ouadane
La població el 1988 era de 61.847 i el 2000 s'havia reduït a 60.847 habitants. La superfície és de 215.300 km²

## Vegeu també

* Adrar Tmar
# Red Skull

Red Skull (Crani vermell) és un personatge de còmic que pertany a Marvel Comics. Va ser creat pel dibuixant Jack Kirby i pel guionista France Edward Herron. La primera vegada que va aparèixer va ser al còmic Captain America Comics #1 (març de 1941).
Red Skull va ser la mà dreta del líder de l'Eix durant la Segona Guerra Mundial i tot seguit va esdevenir l'encarnació dels diabòlics plans del seu mestre. La seva obsessió pel poder i per sotmetre a la humanitat és tan desmesurada que fins i tot el líder de l'Eix li va acabar tenint por.
Aquest personatge, que té com a rostre una calavera de color vermell, va sobreviure a la caiguda de l'Alemanya nazi i va mantenir els plans de l'Eix a l'era moderna. Els enfrontaments amb el Capità Amèrica són constants, ja que n'és la seva antítesi.

## Biografia de ficció

Johann Shmidt, nom real de Red Skull, nasqué en un poble d'Alemanya, fruit del matrimoni de German i Marta Shmidt. Aquesta morí en el moment del part, deixant al nou-nat en mans del seu pare, alcohòlic i maltractador, que el culpà de la mort de la seva dona i descarregà tota la seva ràbia contra ell, intentant-lo ofegar. Johan, que acabava de néixer, sobrevisqué gràcies a la intervenció del metge que havia atès el part. Incapaç de suportar aquesta situació, el seu pare acabà suïcidant-se i el mateix metge decidí portar el nen a un orfenat. Allà, Johan portà una vida solitària fins que als set anys s'escapà. A partir d'aleshores, va començar a viure al carrer, fent de pidolaire i lladregot. A mesura que anà fent-se gran, i malgrat el rebuig de la societat, aconseguí algunes feines de baixa qualificació, però acabà passant la majoria del temps a la presó a causa dels diversos delictes comesos.
En aquesta mateixa època, Schmidt trobà feina a la botiga d'un jueu. Ester, la filla del botiguer, fou una de les poques persones que van mostrar-li una mica de bondat, tractant-lo amb una amabilitat que fins al moment ningú li havia dedicat. D'aquesta manera, Schmidt, portat per la passió que li provocava la noia, decidí demanar-li que es casés amb ell, però ella declinà la proposta. El rebuig d'Ester li provocà una fúria irracional i, traient tota la maldat que portava dins seu, assassinà a la noia. Johan fugí de l'escena amb terror, però s'adonà del plaer i de la sensació de poder que li havia provocat posar fi a la vida d'una altra persona. Aquest fou el desencadenament del naixement de la figura de Red Skull.

## Referències

* ↑ «Captain America Comics #1» (en anglès). Grand Comics Database. Arxivat de l'original el 10 de maig de 2013. [Consulta: 23 setembre 2019].
* 1 2 (Llibre) (en castella) Enciclopedia Marvel. Altaya, 5, Capitan America, pàg. 38-45 [Consulta: 1r març 2016].

### Notes

* ↑ Tal com s'explica a Avengers, Thor & Captain America - Official Index to Marvel Comics la història es va reexplicar a Tales of Suspense #65 (1965) on es va explicar que el Red Skull era un agent nazi que es feia passar per George Maxon i no Johann Smith, però l'Official Handbook of the Marvel Universe #9 (2009) revela que els dos personatges apareixien a aquesta història
# Conrad d'Utrecht

Conrad d'Utrecht (? - Utrecht - 14 d'abril de 1099) va ser bisbe d'Utrecht entre 1076 i 1099.

## Història

Abans de convertir-se en bisbe va ser camarlenc de l'arquebisbe Anno II de Colònia i, per un temps, el tutor del príncep Enric, el futur emperador Enric IV del Sacre Imperi Romanogermànic. Quan l'excomunicat bisbe Guillem I d'Utrecht va morir el 1076, l'emperador va donar la seu episcopal d'Utrecht a Conrad, qui, a l'igual del seu predecessor, es va posar de part d'Enric IV en els seus conflictes de lluita de les investidures amb el papa Gregori VII, i al sínode de Brixen l'any 1080 fins i tot va condemnar al papa com un heretge.
El cronista contemporani, Lambert d'Hersfeld, nomena a Conrad un «bisbe cismàtic, indigne de la celebració d'una seu episcopal». En una batalla amb Robert I de Flandes, Conrad va ser derrotat, després capturat i obligat a cedir part de West Frísia a Robert. Aquesta pèrdua territorial del bisbe es va veure compensada per l'emperador, qui, en 1077, li va donar el districte de Stavoren, i el 1086 va afegir els altres dos districtes de Frísia, Oostergo i Westergo.
Va ser el fundador i arquitecte de l'església-col·legiata de Nôtre-Dame a Utrecht. Va ser assassinat, poc després d'acabar la santa missa, pel seu arquitecte frisó a qui havia donat l'acomiadat, i que, en opinió d'alguns, va ser instigat per un home noble, els dominis del qual Conrad va celebrar injustament.
Es creu que va ser qui va escriure el discurs Pro Imperatore contra Papam, i el van lliurar al Sínode de Gerstungen el 1085. Es documenta per Johannes Aventinus (m. 1534) a la seva Vita Henrici IV i per Melchior Goldast (m. 1635) en el seu Pro Henrico IV imperatore. Karl Josef von Hefele [2] va expressar la seva opinió que el discurs està falsament atribuït a Conrad d'Utrecht, i que el mateix Aventinus és l'autor.
Va ser assassinat a Utrecht per un frisó el 14 d'abril de 1099.

## Referències

* 1 2 3 4 «Catholic Encyclopedia. Conrad of Utrecht», 1908. [Consulta: 28 gener 2016 New Adven].